b'\n_START_ARTICLE_\nTiron Albani\n_START_SECTION_\nBiografie\n_START_PARAGRAPH_\nOrfan, urmeaz\xc4\x83 \xc8\x99coala elementar\xc4\x83 \xc3\xaen satul natal, apoi se angajeaz\xc4\x83 ucenic \xc3\xaen atelierul de t\xc3\xa2mpl\xc4\x83rie al bunicului s\xc4\x83u, \xc3\xaen Caracal. Devine autodidact \xc8\x99i studiaz\xc4\x83 literatura socialist\xc4\x83 a perioadei. Intr\xc4\x83 \xc3\xaen contact cu cercurile socialiste, iar \xc3\xaen urma unei greve este expulzat \xc8\x99i pleac\xc4\x83 la Budapesta, unde \xc3\xae\xc8\x99i continu\xc4\x83 studiile gimnaziale \xc8\x99i liceale. Devine corespondent al mai multor publica\xc8\x9bii: \xe2\x80\x9eCometa\xe2\x80\x9d din Craiova, \xe2\x80\x9eFoaia poporului\xe2\x80\x9d din Sibiu \xc8\x99i \xe2\x80\x9eRom\xc3\xa2nia muncitoare\xe2\x80\x9d (Bucure\xc8\x99ti). \xc3\x8en 1913 devine redactor al s\xc4\x83pt\xc4\x83m\xc3\xa2nalului \xe2\x80\x9eAdev\xc4\x83rul\xe2\x80\x9d, publica\xc8\x9bie a sec\xc8\x9biei rom\xc3\xa2ne a Partidului Social Democrat din Ungaria. Tiron Albani a fost condamnat la \xc3\xaenchisoare pentru delict de pres\xc4\x83 pe perioada de trei luni. _NEWLINE_A f\xc4\x83cut parte din Consiliul Na\xc8\x9bional Rom\xc3\xa2n constituit la Budapesta la 29 octombrie 1918, ca delegat al Partidului Social Democrat Rom\xc3\xa2n din Ungaria. \xc3\x8en aceast\xc4\x83 calitate a fost unul dintre convocatorii Marii Adun\xc4\x83ri Na\xc8\x9bionale de la Alba Iulia. Dintr-o eroare nu a fost convocat ca membru al Marelui Sfat Na\xc8\x9bional Rom\xc3\xa2n la 2 decembrie 1918, dar a fost cooptat cu prilejul convoc\xc4\x83rii Marelui Sfat la Sibiu. Dup\xc4\x83 1918 a continuat activitatea jurnalistic\xc4\x83 \xc3\xaen calitate de redactor-responsabil la ziarele \xe2\x80\x9eAdev\xc4\x83rul\xe2\x80\x9d din Sibiu (1918-1919), \xe2\x80\x9eTribuna socialist\xc4\x83\xe2\x80\x9d (Sibiu-Cluj, 1919-1921), \xe2\x80\x9eDezrobirea\xe2\x80\x9d, organ al Partidului Socialist din Transilvania (Cluj, 1921) \xc8\x99i \xe2\x80\x9eDreptatea\xe2\x80\x9d (Bra\xc8\x99ov, 1921). \xc3\x8entre 1920 \xc8\x99i 1945 a colaborat la publica\xc8\x9biile: \xe2\x80\x9eFacla\xe2\x80\x9d (Cluj), \xe2\x80\x9eAurora\xe2\x80\x9d (Bucure\xc8\x99ti), \xe2\x80\x9eTribuna\xe2\x80\x9d (Cluj), \xe2\x80\x9eSantinela\xe2\x80\x9d, \xe2\x80\x9eN\xc4\x83dejdea poporului\xe2\x80\x9d (Oradea), \xe2\x80\x9e\xc8\x98tirea\xe2\x80\x9d \xc8\x99i \xe2\x80\x9eLibertatea poporului\xe2\x80\x9d (Arad). A mai colaborat \xc8\x99i la alte gazete \xc8\x99i reviste, cum sunt revistele or\xc4\x83dene \xe2\x80\x9eFamilia\xe2\x80\x9d, \xe2\x80\x9eGazeta de vest\xe2\x80\x9d, \xe2\x80\x9eNoua gazet\xc4\x83 de vest\xe2\x80\x9d, \xe2\x80\x9eCele trei Cri\xc8\x99uri\xe2\x80\x9d, \xe2\x80\x9eNeamul rom\xc3\xa2nesc\xe2\x80\x9d. _NEWLINE_A fost membru al Sindicatul presei rom\xc3\xa2ne din Ardeal \xc8\x99i Banat.'